《伐千秋巨木竟梁海堂》
宋代·程珌

二木盘根三千秋，万斧过之无敢视。
今辰有梓号国工，朋曹十数来睥睨。
为言此木难斤斧，上有蟠龙下伏虎。
莫教惊动万年枝，擎电轰雷三日雨。
直须作法起南风，号召百神同力扈。
昂昂头角向梅堂，五六镇星来作辅。
坐令国势蛩萝图，万岁千秋奉明主。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。